ซีรี่ส์ที่ดีที่สุดจาก Netflix 6 เรื่อง ที่คุณควรดู

ในนาทีนี้ คงไม่มีใครที่ไม่รู้จักแอพลิเคชั่น Netflix ที่สามารถมอบความสุขจากการดูภาพยนตร์ และซีรี่ส์จากประเทศง่ายๆที่บ้านของคุณ ซึ่งค่าบริการก็ถือว่าไม่แพงเลย เมื่อเทียบกับความสุขที่คุณจะได้รับจากแอพลิเคชั่นนี้ และใน Netflix นี้ก็มีภาพยนตร์ การ์ตูน และซีรี่ส์มากมายหลายแบบ ซึ่งมีให้คุณเลือกดูได้ไม่รู้จบ แต่บางครั้งคุณอาจจะเจอปัญหาว่า ไม่รู้ว่าจะดูเรื่องไหนดี ในบทความนี้ขอนำเสนอสุดยอดซีรี่ส์ 6 เรื่องที่ดีที่สุดจาก Netflix ที่คุณไม่ควรพลาด จะใช่เรื่องที่คุณกำลังติดงอมแงมอยู่หรือไม่นั้น ตามไปอ่านดูกันเลยค่ะ

Black Mirror

ซีรี่ส์แนววิทยาศาสตร์จากประเทศอังกฤษ ซึ่งเสนอด้านมืดของการทดลองวิทยาศาสตร์ โดยเนื้อหาค่อนข้างไปในแนวคาดการณ์ว่า หากเทคโนโลยีบนโลกได้พัฒนาอย่างถึงขีดสุดแล้ว จะเกิดอะไรต่อกับมวลมนุษยชาติ เนื่องจากในปัจจุบัน เทคโนโลยีต่างๆ ล้วนถูกประดิษฐ์คิดค้นออกมาเพื่อตอบสนองความต้องการของมนุษย์ในเชิงบวก แล้วหากว่าการทดลองนั้นมีโทษมหันต์ เราจะรับมือกับมันอย่างไร ฟังดูแล้วน่าติดตามไม่น้อยเลยทีเดียว ซีรี่ส์นี้ประกอบด้วย 6 ตอนที่เข้มข้น และยังสอดแทรกความลึกลับ สืบสวน สอบสวน ในบางตอนอีกด้วย

The Crown

ก็ยังคงอยู่กับซีรี่ส์ที่เกี่ยวข้องกับประเทศอังกฤษ ซึ่งซีรี่ส์เรื่องนี้ถือว่าโด่งดังเป็นอย่างมาก เพราะเนื้อหาของเรื่องในแต่ละตอนนั้น ล้วนสุ่มเสี่ยงต่อการถูกฟ้องให้เสียวสันหลังในหลายๆซีน ซีรี่ส์เรื่อง เดอะ คราวน์นี้ ได้ทำออกมา 2 ซีซั่นแล้ว แล้วก็ได้รับความนิยมอย่างล้นหลาม โดยเนื้อเรื่องจะเป็นซีรี่ส์อิงประวัติศาสตร์ของราชวงศ์วินเซอร์ ของประเทศมหาอำนาจอย่างอังกฤษ ซึ่งมุ่งเน้นไปยังช่วงหลังที่ควีนอลิซาเบ็ธขึ้นครองราชย์ และตีแผ่อุปสรรคต่างๆที่ควีนต่างผ่านพ้น ทั้งด้านการปกครอง ชีวิตสมรส และเรื่องอื้อฉาวเบื้องหลังราชวงศ์ที่คนธรรมดาอย่างเราๆดูเรา ก็สามารถเข้าใจได้