6 ปรากฏการณ์ใหม่ ที่สาวๆ Blackpink ได้สร้างขึ้น หลังจากที่ปล่อยเพลง How You Like That

นาทีนี้ คงปฏิเสธไม่ได้เลยว่า เพลงที่ได้รับความนิยมอย่างล้นหลามในช่วงไม่กี่อาทิตย์ที่ผ่านมา จะเป็นผลงานเพลงซิงเกิ้ลใหม่จากทางสาวๆทั้ง 4 คนจากวง Blackpink ซึ่งชื่อเสียงของสาวๆทั้ง 4 คนนี้ ไม่เพียงแต่โด่งดังระดับในภาคพื้นเอเชียเท่านั้น แต่ความดังของพวกนาง ได้การยอมรับจากผู้คนทั่วโลก ซึ่งความสำเร็จในครั้งนี้ ต้องยอมรับในการตลาดของค่าย วายจี เอ็นเตอร์เทนเม้นต์เป็นอย่างมาก เพราะสามารถวางแผนให้เพลงได้รับกระแสตอบรับที่ดีมากๆ อย่างถล่มถลาย ซึ่งในบทความนี้จะนำเสนอ ปรากฏการณ์ใหม่ ที่สาวๆ Blackpink ได้สร้างขึ้น หลังจากที่ปล่อยซิงเกิ้ล How You Like That ออกไป

เป็นเพลงที่ผู้ชมเข้าชมพร้อมกันมากที่สุดในโลก

สถิตินี้มาจากการบันทึกของทาง YouTube Premiere ที่ได้บันทึกไว้หลังจากที่เพลง How You Like That ออกไปเพียงแค่ไม่กี่วินาที แล้วจากบันทึก ก็พบว่ามีผู้ชมมากกว่า 1.65 ล้านผู้ชม ที่เข้าชมมิวสิควิดีโอเพลงนี้พร้อมกัน โดยทำลายสถิติที่ทางวง BTS เคยทำไว้ ด้วยจำนวนผู้ชม 1.54 ล้านคน ที่เข้าชมเพลง ON ทาง YouTube Premiere

ยอดวิวในยูทูปสูงที่สุด

หลังจากที่ทางค่ายวายจี เอ็นเตอร์เทนเม้นต์ ได้ปล่อยเพลงนี้ทาง YouTube เพียง 3 ชั่วโมง 40 นาทีเท่านั้น ยอดเข้าชมจากผู้ชมทั่วโลกก็ไปถึง 10 ล้านยอดวิว ซึ่งถือว่าเป็นความสำเร็จของเกิร์ลกรุ๊ปเกาหลี ที่สามารถทำลายสถิติยอดวิวถึง 10 ล้านยอดวิว ด้วยเวลาที่น้อยที่สุด โดยเพลงที่เคยทำสถิติล่าสุด ก็เป็นเพลง Kill This Love ที่เป็นผลงานของ Blackpink เช่นกัน